วัดคลองบ้านใหม่

วัดคลองบ้านใหม่ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ ณ ถนนเทิดราชัน แขวงสีกัน เขตดอนเมือง กรุงเทพมหานคร

ประวัติ
วัดคลองบ้านใหม่ ก่อตั้งเมื่อวันที่ 11 มิถุนายน พ.ศ. 2527 เดิมมีชื่อว่า วัดสันติบุญมาราม สร้างขึ้นด้วยจิตศรัทธาของ นางบุญมา สุลักขณะ ผู้บริจาคที่ดินสร้างวัดจำนวน 20 ไร่บทสัมภาษณ์พระครูสังฆรักษ์สิทธิ ถาวรธมฺโม ในรายการธรรมสัญจร ทางสถานีวิทยุโทรทัศน์ DMC เมื่อวันที่ 6 พฤศจิกายน พ.ศ. 2547 โดยมี พระครูสันตินนทคุณ (หลวงพ่อสันติ) วัดแหลมสุวรรณาราม (จังหวัดสุราษฎร์ธานี) ดำรงตำแหน่งเจ้าอาวาสวัดรูปแรก ซึ่งท่านได้บุกเบิกวัดโดยสร้างถาวรวัตถุ อาทิ พระพุทธชินราชจำลอง และศาลาการเปรียญที่ปัจจุบันได้ปรับปรุงเป็นหอฉัน

ระหว่างปี พ.ศ. 2540 - 2548 พระครูสังฆรักษ์สิทธิ ถาวรธมฺโม เจ้าอาวาสวัดคลองบ้านใหม่รูปที่สอง เป็นพระนักเทศน์ที่มีชื่อเสียงในรายการวิทยุธรรมเพื่อนใจทาง สถานีวิทยุกองพลที่ 1 รักษาพระองค์ และ สถานีวิทยุข่าวจราจรและความปลอดภัย สวพ.91

ต่อมาเมื่อ พระครูปริยัติคุณาทร (องอาจ อคฺคปญฺโญ ป.ธ.4) ดำรงตำแหน่งเจ้าอาวาสวัดในปี พ.ศ. 2549 ท่านได้ริเริ่มพัฒนาวัด ด้วยการสร้างถาวรวัตถุ เพื่อประโยชน์ในพระพุทธศาสนา อาทิ อุโบสถจัตุรมุข หลวงพ่อทองสมหวัง พระประธานภายในอุโบสถ กุฏิสงฆ์ วิหารล้านนา หอระฆัง รวมถึงศาลาปฏิบัติธรรม เพื่อให้ฆราวาสใช้ปฏิบัติกรรมฐาน และศาสนกิจในวันสำคัญทางพระพุทธศาสนา

 รูปภาพ 

รายนามเจ้าอาวาส
ลำดับที่รายนามเริ่มวาระสิ้นสุดวาระหมายเหตุ1พระครูสันตินนทคุณ (หลวงพ่อสันติ)พ.ศ. 2527พ.ศ. 2533กลับไปจำพรรษา ณ วัดแหลมสุวรรณาราม (จังหวัดสุราษฎร์ธานี)2พระครูสังฆรักษ์สิทธิ ถาวรธมฺโมพ.ศ. 2533พ.ศ. 2549มรณภาพขณะดำรงตำแหน่งเจ้าอาวาส3พระครูปริยัติคุณาทร (องอาจ อคฺคปญฺโญ ป.ธ.4)พ.ศ. 2549ปัจจุบันเจ้าอาวาสรูปปัจจุบัน พระครูเทียบเจ้าคณะเขต ชั้นพิเศษ 

อ้างอิง

คลองบ้านใหม่
คลองบ้านใหม่